הנהלת סיעוד

הנהלת הסיעוד - תפקידים

מנהלת הסיעוד הינה חדשה, נכנסה לתפקיד לפני מספר חודשים.

האחות הראשית הינה אחות בעלת ידע רב וניסיון מקצועי ארוך שנים בפסיכיאטריה.

האחות הראשית לא נכחה ביום הבקרה בבית החולים "כפר שאול". לבקרה הצטרפה סגניתה שמנהלת בפועל את תחום הסיעוד בקמפוס זה.

נערכה שיחת השלמה לבקרה עם האחות הראשית במועד נפרד, במטרה לבחון את תהליכי העבודה בהנהלת הסיעוד של המרכז הירושלמי לבריאות הנפש.

בכל אחד משני בתי החולים של "המרכז הירושלמי לבריאות הנפש", יש סגנית אחות ראשית אשר משמשת בפועל כמנהלת בכל אחד מהקמפוסים ועובדות בשיתוף פעולה הדוק עם האחות הראשית.

עם כניסתה לעבודה של האחות הראשית, היא ערכה היכרות להבנת תהליכי העבודה בהתאמה למבנה האירגוני של המרכז הירושלמי לבריאות הנפש. בהמשך החלה בשינויים בתהליכי העבודה בשתי הקמפוסים בשיתוף הצוות הבכיר, במטרה לאחד וליעל את דרכי התקשורת ואת תהליכי העבודה. לדוגמא התמודדות עם מחסור כוח אדם סיעודי בתקופת מחסור, הכשרת מספר אחיות לתחום ECT בשתי הקמפוסים, הכשרה לאחיות משתי הקמפוסים בנושא התמודדות עם אלימות חולים כלפי הצוות הסיעודי, קיום ישיבות צוות משותפות של צוותי ניהולי בסיעוד משני הקמפוסים, ארגון יום עיון לצוות סיעודי בשיתוף עם מנהל הסיעוד.

הוצגו תוכניות העבודה בסיעוד לשנת 2017 והערכת ביצוע של תוכניות העבודה לשנת 2016.

הצוות הסיעודי עובר הכשרות מקצועיות ומתמקצע בתחומו. ההדרכות בתוך בית החולים מגוונות ועדכניות, מותאמות לצרכי הצוות והתפתחות המקצוע, כמו גם להערות מבקרות קודמות. מתאפשרת השתתפות האחיות בימי עיון וכנסים בהם מוצגים תוכניות ייחודיות ומחקרים שנערכים ע"י הצוות הסיעודי בב"ח זה.

בדיקת תיקי עובדים

הערכת עובד – קיים נוהל מוסדר וברור לתהליך הערכת עובד בין הצוות הסיעודי למנהלי.

נערכה בדיקה מדגמית של מספר תיקי עובדים במחלקת כוח אדם בנוכחות סגנית אחות הראשית של קמפוס "כפר שאול". הבדיקה כללה תיקים של עובדי סיעוד (אחים, אחיות וכוחות עזר) ותיקים וחדשים. בבדיקה נמצא כי הערכות העובדים מתבצעות באופן תדיר וסדור, ע"י ממונים, על פי מדרג התפקידים.

בחלק מהתיקים נמצא כי העובדים המוערכים לא ממלאים את הסעיף הרלוונטי "הערות המוערך". יש להדריך את המעריכים והמוערכים להקפיד על מילואי סעיף זה.

יש הקפדה לקבלת אישור משטרה על פי חוק מניעה הטרדה מינית 1998.

קבלת עובד חדש - כל עובד חדש עובר ראיון קבלה, בדיקת תעודות מקצוע, ביצוע חיסונים לפי נהלים משרד הבריאות, וקבלת אישורים ומסמכים כנדרש.

עובד חדש בצוות הסיעודי מקבל הדרכה מובנת בתהליך הקליטה. מתבצעות הערכות על התפקוד ותהליך הקליטה, בתדירות גבוהה בשנה הראשונה, על פי הנדרש.

הנחיות לשיפור:

* יש חשיבות במחלקות הפסיכוגריאטריות לבצע הדרכות ולמנות נאמני נושא בתחומים: כאב, מניעת זיהומים, אומדן מצב אור. ניתן לפנות למפקחת הארצית של האגף לגריאטריה במשרד הבריאות לקבל פרטים על תכני הקורסים של נאמני נושא והיכן ניתן ללמוד.
* יש להבטיח כי בטופס הערכת עובד יתועד סיכום המוערך.

בקרה נערכה וסוכמה ע"י

קריסטינה קוסמה, BSN, RN

ע' פסיכיאטר מחוזי לבקרה (בפועל)